Rahvuskogu läks laiali


Riigivanem kuulutas Rahvuskogu tegevuse lõppenuks. 

Rahvuskogu pdulikul üldkoosolekul esimees prof. J. Uluots kandis ette, et riigivanemalt on Rahvuskogu kodukorra kohaselt tulnud Rahvuskogule järgmine kiri:

Rahvuskogule.

Eesti rahva otsusega Rahvuskogu kokkukutsumiseks 23., 24. ja 25. veebruaril 1936. aastast alusel on Rahvuskogu vastavalt rahvaotsusele ja sellega kooskõlas vastu  võtnud Eesti Vabariigi põhiseaduse ja põhiseaduse elluviimiseks vajalikud seadused. Tunnustan Rahvuskogu ülesande täidetuks ja Rahvuskogu tegevuse lõpetatuks.

K. Päts.

Sellega oli Rahvuskogu tegevus lõppenud, mida ka Rahvuskogu esimees prof. J. Uluots haamrilöögiga kuulutas.

Rahvuskogu pidulik koosolek kestis ligemale ühe tunni, alates kell 12.01 min. ja lõppedes kell 12.59 min. Seejärgi valgusid rahvaesindajad kuluaaridesse, kus üksteisele tehtud tööga lõpulejõudmise puhul käepigistusega õnne sooviti. Hiljem järgnesid mõlema koja eraldi ja ka ühiselt pildistamine. Ühel pildil võeti koos Rahvuskogu liikmetega üles ka riigivanem K. Päts ja sõjavägede ülemjuhataja kindral J. Laidoner.

1937
Uus Eesti